b'\n_START_ARTICLE_\nFabijan Malagurski\n_START_PARAGRAPH_\nDr Fabijan (Babijan) Malagurski (\xc4\x86ur\xc4\x8di\xc4\x87ev) (Subotica, 15. sije\xc4\x8dnja 1876. - 1944.) je bio ba\xc4\x8dki hrvatski politi\xc4\x8dar, kulturni djelatnik i \xc5\xa1portski du\xc5\xbenosnik. Po struci bio je odvjetnik.\n_START_SECTION_\n\xc5\xbdivotopis\n_START_PARAGRAPH_\nRodio se u Subotici. Nakon osnovnog \xc5\xa1kolovanja, za srednju je razinu odabrao gimnaziju. Poha\xc4\x91ao ju je u Subotici i Kalo\xc4\x8di (1897.). Hala\xc5\xa1u. Studirao je u Ma\xc4\x91arskoj, u Budimpe\xc5\xa1ti i Kolozsvaru (danas u Rumunjskoj). Jo\xc5\xa1 dok je studirao borio se za prava bunjeva\xc4\x8dkih Hrvata. Zalagao se za uvo\xc4\x91enje "bunjeva\xc4\x8dkog jezika" u \xc5\xa1kole. Bio je \xc4\x8dlanom dru\xc5\xa1tva Kola mlade\xc5\xbei, Pu\xc4\x8dke kasine i sura\xc4\x91ivao je s \xc4\x8dasopisom Nevenom._NEWLINE_\xc4\x8clanom je Zemljodilske \xc5\xa1tedionice od 1903. godine, \xc4\x8dijeg je nadzornog odbora bio bilje\xc5\xbenik (ravnatelj je bio Vranje Sudarevi\xc4\x87, a u nadzornom odboru je bio i Laj\xc4\x8do Budanovi\xc4\x87). Pravo je doktorirao 1904. godine. Za odvjetnika polo\xc5\xbeio je po\xc4\x8detkom lipnja 1906. godine u Budimpe\xc5\xa1ti, a odvjetni\xc4\x8dki je ured imao prekoputa suboti\xc4\x8dkog poslanika \xc5\xa0ime Muki\xc4\x87a.(Wernerova ku\xc4\x87a) Iste godine ne\xc5\xa1to poslije su godine iz novoosnovane nove stranke Bena Sudarevi\xc4\x87a (osnovane 13. lipnja 1906.) zamolili bilje\xc5\xbenika Fabijana Malagurskog neka im bude odvjetnik, Vranju Sudarevi\xc4\x87a neka bude predsjednik, a sudjelovanje u novoj stranci ponudili su osim to dvoje, odvjetni\xc4\x8dki pisari Stipan Matijevi\xc4\x87 i Josip Vojni\xc4\x87 Hajdukov, a osniva\xc4\x8dkoj su sjednici nazo\xc4\x8dili Pajo Kulund\xc5\xbei\xc4\x87, Andrija Pletikosi\xc4\x87, Stani\xc5\xa1a Neor\xc4\x8di\xc4\x87 i drugi.  1909. je djelovao pri podru\xc5\xbenici Hrvatske zemaljske banke u Subotici. 1910. je ga je glavni \xc5\xbeupan proglasio glavnim odvjetnikom u Subotici._NEWLINE_Nakon \xc5\xa1to je na novosadskoj Velikoj skup\xc5\xa1tini 25. studenoga 1918. progla\xc5\xa1eno prilju\xc4\x8denje Baranje, Ba\xc4\x8dke i Banata novoj dr\xc5\xbeavi ju\xc5\xbenih Slavena, proglasilo se upravno tijelo koje je bilo zapravo vlada Veliki narodni savjet. Fabijan Malagurski je bio me\xc4\x91u tim suboti\xc4\x8dkim Hrvatima koje su bili u\xc5\xa1li u sastav tog tijela, pored Bla\xc5\xa1ka Raji\xc4\x87a, Mirka Ivkovi\xc4\x87a Ivandeki\xc4\x87a, Vojislava Stankovi\xc4\x87a, Ivana i Stipana Vojni\xc4\x87a Tuni\xc4\x87a._NEWLINE_Nakon rata, 1918. postao je potpredsjednikom Narodnog vije\xc4\x87a u Subotici. Predsjedavao je Maticom bunjeva\xc4\x8dkom. Ideolo\xc5\xa1ki je naginjao jugoslavenstvu. U svjetlu svih poslijeratnih pregovora o teritorijalnoj podjeli ju\xc5\xbene Ugarske, tvrdo je bio uz to da Bunjevci ostanu teritorijem u Jugoslaviji._NEWLINE_Mjesto je dobio i u \xc5\xa1portskim ustanovama. Atleti\xc4\x8darski odjel \xc5\xa1portskog dru\xc5\xa1tva Ba\xc4\x8dke ga je svibnja 1920. dobio za predsjednika. 3. listopada 1920. postao je prvim predsjednikom suboti\xc4\x8dkog nogometnog podsaveza; potpredsjednik je postao Martin Horvacki, tajnici su postali Ivan Marciki\xc4\x87 i \xc5\xa0imun Bene\xc5\xa1, a blagajnik \xc4\x90uka Markovi\xc4\x87._NEWLINE_Pokopan je na Bajskom groblju. Nadgrobni spomenik je za\xc5\xa1ti\xc4\x87eni spomenik kulture. Projektirao ga je poznati arhitekt Bolto Duli\xc4\x87.'